Psalam (Šarić) 5.
Upravitelju pjevačkoga zbora; po napjevu: "Baština"; psalam Davidov.

1Čuj riječi moje, Gospode, razumij vapaj moj! 

2Usliši glas molitve moje, Kralju moj i Bože moj, jer se molim tebi 

3Gospode, već ujutro čuj vapaj moj; u rano jutro stojim pred tobom i čekam. 

4Ti nijesi bog, kojemu se dopadaju zlodjela; u tebe nema mjesta bezbožnik. 

5Opaki ne mogu stajati pred očima tvojim, ti mrziš na sve, koji čine bezakonje. 

6Satireš one, koji govore laž, krvopije i himbenici mrski su Gospodu 

7A ja po velikoj milosti tvojoj ulazim u dom tvoj; bacam se ničice u strahopoštovanju pred tobom, okrenut prema svetome hramu tvojemu. 

8Gospode, budi mi vođa na svetoj stazi svojoj; usprkos neprijateljima mojim poravnaj preda mnom put svoj! 

9Jer usta njihova ne govore istine; srce je njihovo puno zloće grlo im je grob otvoren; jezik im je pun lukavstva. 

10 Uništi one, o Bože! Daj da ne uspiju osnove njihove; za mnoge grijehe njihove odbaci ih, jer oni se suprotstavljaju tebi! 

11 A koji se uzdaju u te, radovat će se svi; uvijek će ti klicati, jer ih zaštićuješ; koji te ljube, nadvikivat će tebi. 

12 Jer ti, Gospode, blagoslivljaš pravednika, kao štitom zaklanjaš ga milošću svojom. 

Psalmi (Šarić)